אז נסעתי לבקר את חבריי היקרים רינת ושרון ודני הקטנה, שעברו להתגורר בברלין. בדרך אספתי לכם כמה המלצות.
בפעם הקודמת כתבתי על Amano, המלון הכי טוב בעיר. הפעם, לצערי, המלון היה מלא, אבל Amano המקסימים לא נתנו לי לישון ברחוב: במרחק חמש דקות הליכה בלבד, קבלו את Mani Hotel: מלון בוטיק מאותה הרשת, עם חדרים קטנים שמעוצבים באופן מדויק ומלא סטייל וארוחת בוקר מפנקת. המחירים, יחסית למלון חדש מהניילונים, מצחיקים (בין 80 ל-120 יורו ללילה, תלוי כמה מראש אתם מזמינים ולאילו לילות בשבוע). לא נותר לי אלא להמליץ בחום!
Auguststrasse הוא רחוב קטן בשולי ה-Mitte (בעיניי אזור הקניות המוצלח ביותר בברלין). יש לאורכו לא מעט גנים ציבוריים וגלריות, מה שמציף אותו מצד אחד באימהות עם עגלות ומצד שני בחבר'ה צעירים ויפים עם בלורית (בחיי, לכולם שם יש בלורית. חארות).
אם אתם ישנים ב-Amano אתם כבר על הרחוב, אם אתם ב-Mani יש לכם חמש דקות הליכה. הרחוב מוצף גלריות, קטנות אמנם, אבל כולן בחינם, ורובן מאכלסות יצירות מרתקות של אמנים מכל העולם.
עוד גלריות מומלצות: 3Punts (ב-b50 Auguststrasse) ו-Liebkranz (ב-62 Auguststrasse), ויש לפחות עוד שמונה גלריות לאורך הרחוב, אפשר לבלות שם חצי יום בכיף. ובסוף הרחוב, נמצא התכל'ס... זוכרים?
אם אתם חובבי המבורגרים או הרפתקאות קולינריות מפוקפקות, אני מפציר בכם לצעוד לרחוב המקביל ל-Auguststrasse, להגיע ל-Linienstrasse 136 ולבקר ברובין קלרה. שם אתם מתבקשים להזמין את ה-weekly burger המשתנה. אני קיבלתי המבורגר 200 גרם עם טבעות בצל, ועליהן בייקון וגבינת גורגונזולה ופפרוני ורוקט וצ'ילי מיונז (לכל שומרי הכשרות, סליחה...), והכל בתוך לחמנייה לצד צ'יפס. היה חוויה לאכול את זה, בחיי. כשתסיימו תודו לי וגם לשלומי, השף הישראלי.
ואם לא בא לכם על ישראלים (או על המבורגרים), שבו בחצר המקסימה של Ballhouse Gypsy Restaurant (ב-24 Auguststrasse). נחמד שם וגם טעים (יחסית), ובזמן שתחכו שעה לאוכל, תוכלו גם לרקוד בפנים. בחיי. מאד משעשע. תיהנו!
>> האם בקרוב יוזלו גם מחירי הטלפון הקווי והאינטרנט?